TEHNISKĀ SPECIFIKĀCIJA

Ēkas Sporta ielā 4, Pociemā, Katvaru pagastā, Limbažu novadā, energosertifikāta aktualizācija

Iepirkuma līguma mērķis ir Pasūtītāja dalība Centrālās finanšu un līgumu aģentūras izsludinātajā projektu iesniegumu atlasē 1.2.1.3.i investīcijā “Pašvaldību ēku un infrastruktūras uzlabošana, veicinot pāreju uz atjaunojamo energoresursu tehnoloģiju izmantošanu un uzlabojot energoefektivitāti” (turpmāk – projektu atlase).

1. Izpildītājs veic pansionāta ēkas Sporta ielā 4, Pociemā, Katvaru pagastā, Limbažu novadā, ar kadastra apzīmējumu 66520040304001, energosertifikāta (turpmāk – energosertifikāts) aktualizāciju, nodrošinot, ka pēc energoefektivitātes un siltumnoturības uzlabojošu pasākumu veikšanas tiek sasniegti vismaz minimālie projektu atlasē noteiktie rādītāji:
   1. primārās enerģijas ietaupījums gadā vismaz 30 % apjomā;
   2. nodrošinātas LBN 002-19 “Ēku norobežojošo konstrukciju siltumtehnika” minimālās energoefektivitātes prasības;
   3. plānoto energoefektivitātes pasākumu izmaksas nepārsniedz 6 EUR uz 1 plānoto primārās enerģijas ietaupījuma kWh/gadā.
2. Energosertifikāta aktualizācijā Izpildītājs ievēro jau iepriekš plānotos pasākumus, nosacījumus un izmanto veidlapas, kas noteiktas šādos dokumentos:
   1. aktuālie normatīvi ēku energosertificēšanas jomā, tajā skaitā 08.04.2021. Ministru kabineta noteikumi Nr. 222 “Ēku energoefektivitātes aprēķina metodes un ēku energosertifikācijas noteikumi”;
   2. aktuālais Būvniecības informācijas sistēmā reģistrētais ēkas energosertifikāts;
   3. apliecinājuma karte “Ēkas Sporta ielā 4, Pociemā, Katvaru pagastā, Limbažu novadā energoefektivitātes paaugstināšana un apkures sistēmas izbūve” (turpmāk – apliecinājuma karte), BIS lieta Nr. [BIS-BL-439800-3934](https://bis.gov.lv/bisp/lv/portal/bis_cases/439800/documents);
   4. 08.11.2022. Ministru kabineta noteikumi Nr. 709 “Eiropas Savienības Atveseļošanas un noturības mehānisma plāna reformu un investīciju virziena 1.2. "Energoefektivitātes uzlabošana" 1.2.1.3.i. investīcijas "Pašvaldību ēku un infrastruktūras uzlabošana, veicinot pāreju uz atjaunojamo energoresursu tehnoloģiju izmantošanu un uzlabojot energoefektivitāti" īstenošanas noteikumi” un vietnē <https://www.cfla.gov.lv/lv/1213i-pasvaldibu-eku-un-infrastrukturas-uzlabosana> pieejamie dokumenti:
      1. projektu iesniegumu atlases nolikums (turpmāk – atlases nolikums);
      2. 12.01.2023. vebināra prezentācija (PDF) “Ēku energoefektivitātes novērtēšanas un siltumnoturības uzlabošanas dokumentācija”.
3. Energosertifikāta aktualizācijā Izpildītājs vērš uzmanību uz Centrālās finanšu un līgumu aģentūras iepriekš konstatētajām neprecizitātēm energosertifikātā atbilstoši Tehniskās specifikācijas pielikumā “CFLA konstatētās neatbilstības” norādītajam.
4. Energosertifikāta aktualizācijā Izpildītājs primāri ņem vērā apliecinājuma kartē paredzētos risinājumus. Ja plānotie risinājumi nenodrošina projektu atlasē noteikto minimālo rādītāju sasniegšanu, Izpildītājs sniedz priekšlikumus izmaiņu veikšanai apliecinājuma kartē paredzētajos risinājumos.
5. Papildus Izpildītājs energosertifikāta pasākumos paredz saules paneļu (orientējoši līdz 11 kW invertors vai 16 A) elektroenerģijas ražošanai uzstādīšanu ēkai, plānojot, ka gadā saražotais enerģija apjoms nepārsniedz ēkas pašpatēriņam nepieciešamo apjomu.
6. Līguma izpildes rezultātā Izpildītājs sagatavo un Pasūtītājam elektroniski iesniedz šādus dokumentus:
   1. Aktualizēts ēkas energosertifikāts, t.sk.:
      1. Pārskats par ekonomiski pamatotiem energoefektivitāti uzlabojošiem pasākumiem, kuru īstenošanas izmaksas ir rentablas paredzamajā (plānotajā) kalpošanas laikā;
      2. Pārskats par ēkas energosertifikāta aprēķinos izmantojamām ievaddatu vērtībām (atbilstoši atlases nolikuma 1.pielikuma 7.apakšpielikumam vai brīvā formā, ja iesniegtā informācija satur vismaz tās pašas ziņas, kas norādītas šajā veidnē);
      3. Primārās enerģijas un siltumnīcefekta gāzu emisiju novērtējums (atbilstoši atlases nolikuma 5.pielikumā norādītajai formai);
      4. Apkures sistēmas pārbaudes akts.
   2. Aktualizēts ēkas pagaidu energosertifikāts.
   3. Izpildītājs nodrošina augstāk minētās dokumentācijas sagatavošanu latviešu valodā.
7. Gadījumā, ja Centrālā finanšu un līgumu aģentūra projektu atlases projekta vērtēšanas laikā konstatē neatbilstības aktualizētajā energosertifikātā, Izpildītājs tās novērš bez papildu samaksas Centrālās finanšu un līgumu aģentūras noteiktajā termiņā.

Pielikumā:

1. CFLA konstatētās neatbilstības;
2. Enerģijas patēriņš Sporta 4, Pociems.

Tehniskā specifikācija aktualizēta 15.03.2023.